**Alpolgármester tiszteletdíja**

**Tisztelt Képviselőtestület!**

Felhívom a figyelmüket, hogy a Mötv. módosítása **kihatással lehet** a társadalmi megbízatású alpolgármester díjazására és költségtérítésére is. Az alpolgármester részére a juttatások a megválasztásától járnak.

Erre a tekintettel a törvény az alábbi rendelkezéseket tartalmazza:

Magyarország helyi önkormányzatairól szóló törvény értelmében a társadalmi megbízatású polgármester havonta a polgármester illetménye 50%-ával megegyező mértékű tiszteletdíjra jogosult. A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízású polgármester tiszteletdíja 90 %-át.

Társadalmi megbízatású polgármester havi tiszteletdíja:

**834. 206 Ft (667. 365 Ft\*2,5\*50%)**

A társadalmi megbízatású alpolgármester havi tiszteletdíja fenti összeg maximum 90%a: **90 %: 750.786 Ft**

A társadalmi megbízatású alpolgármester tiszteletdíjának 15%-ában meghatározott összegű költségtérítésre jogosult.

**90 % esetén: 112.618 Ft**

**HATÁROZATI JAVASLAT**

Kisbér Város Önkormányzatának Képviselő-testülete az alpolgármester tiszteletdíját 2025. július 1-től az Mötv. 80. § (2) bekezdése alapján bruttó …………. -Ft-ban, költségtérítését ugyanezen időponttól a Mötv. 80. § (3) bekezdése alapján bruttó ……….., - Ft-ban állapítja meg.

Határidő: **azonnal**

Felelős: **dr. Pápai Tamás** jegyző

Kisbér, 2025. június …

Sinkovicz Zoltán sk. Dr. Pápai Tamás sk.

polgármester jegyző